《小重山》
宋代·黄铸

凉入秋檐雨意长。竹深啼络纬，响虚堂。一枝灯影耿昏黄。疏帘外，风度木樨香。

心事易成伤。燕支坡下路，语如簧。定仙螺子玉钗梁。鸳屏梦，应到旧韦郎。

作者简介：黄铸，字亦颜（《绝妙好词笺》作晞颜），号乙山，邵武（今属福建）人。登进士。理宗朝知柳州。有《玉签诗》一卷（《宋史·艺文志》六），已佚。事见明嘉靖《邵武府志》卷八。